CELEX: 52021PC0068
Language: da
Date: 2021-02-11
Title: Forslag til RÅDETS AFGØRELSE om den holdning, der skal indtages på Den Europæiske Unions vegne under konsultationerne med Det Forenede Kongerige med henblik på at nå til enighed om de samlede tilladte fangstmængder for 2021 og for visse dybhavsbestande for 2021 og 2022

EUROPA-KOMMISSIONEN
            Bruxelles, den 11.2.2021
            COM(2021) 68 final
            2021/0036(NLE)
            Forslag til
            RÅDETS AFGØRELSE 
            om den holdning, der skal indtages på Den Europæiske Unions vegne under konsultationerne med Det Forenede Kongerige med henblik på at nå til enighed om de samlede tilladte fangstmængder for 2021 og for visse dybhavsbestande for 2021 og 2022
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne under konsultationerne med Det Forenede Kongerige om fastsættelse af samlede tilladte fangstmængder (TAC'er) for 2021 og for visse dybhavsbestande for 2021-2022.
            
            
               2.Baggrund for forslaget
            
            
               Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("handels- og samarbejdsaftalen")
                  1
                trådte midlertidigt i kraft den 1. januar 2021
                  2
               . 
            
            
               Unionen og Det Forenede Kongerige ("parterne") blev enige om at samarbejde med henblik på at sikre, at fiskeriet efter fælles bestande i deres farvande er miljømæssigt bæredygtigt på langt sigt og bidrager til at opnå økonomiske og sociale fordele, samtidig med at uafhængige kyststaters rettigheder og forpligtelser, som de udøves af parterne, respekteres fuldt ud. 
            
            
               Begge parter har som mål at udnytte fælles bestande i et omfang, der har til formål at opretholde og gradvis genoprette populationer af befiskede arter over de biomasseniveauer, der kan give maksimalt bæredygtigt udbytte.
            
            
               I henhold til handels- og samarbejdsaftalens artikel FISH.6 skal parterne afholde konsultationer med henblik på at nå til enighed om TAC'er for det følgende år. 
            
            
               Kommissionen vil derfor på Unionens vegne indlede konsultationer med Det Forenede Kongerige om fastsættelse af fiskerimulighederne for fælles bestande for 2021 og for visse dybhavsbestande for 2021-2022.
            
            
               I henhold til Europa-Parlamentets og Rådets forordning (EU) nr. 1380/2013
                  3
                skal Unionen sikre, at fiskeri- og akvakulturaktiviteter er miljømæssigt bæredygtige på langt sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til at sikre fødevareforsyningssikkerheden. Det er ligeledes fastsat i nævnte forordning, at Unionen skal forvalte fiskeriet efter en forsigtighedstilgang, og målet er at sikre, at udnyttelsen af havets levende biologiske ressourcer genopretter og opretholder populationer af de befiskede arter på niveauer, der kan give maksimalt bæredygtigt udbytte. 
            
            
               Endvidere er det fastsat, at Unionen skal træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning, støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse eller størst mulig begrænsning af uønskede fangster og til fiskeri med begrænset indvirkning på det marine økosystem og fiskeressourcerne. 
            
            
               Derudover er det i artikel 28 i forordning (EU) nr. 1380/2013 udtrykkeligt fastsat, at Unionen skal anvende disse målsætninger og principper i forbindelse med varetagelsen af sine eksterne fiskeriforbindelser. I henhold til artikel 33 skal Unionen også gøre alt for at nå frem til fælles ordninger for fiskeri af fælles bestande med henblik på at muliggøre bæredygtig forvaltning.
            
            
               På grundlag af tilgangen i Kommissionens uofficielle dokument, der blev forelagt Rådet den 7. januar 2021 (dok. 5031/21), og det reviderede uofficielle dokument med yderligere præciseringer af processen, der blev forelagt Rådet den 14. januar 2021 (dok. 5031/1/21 REV 1), og under hensyntagen til Rådets retningslinjer, jf. dok. 5543/21 af 26. januar 2021, bør den holdning, der skal indtages på Unionens vegne under konsultationerne med Det Forenede Kongerige med henblik på fastsættelse af TAC'er for fælles bestande for 2021 og for visse dybhavsbestande for 2021-2022, fastlægges. 
            
            
               I hele konsultationsfasen skal der sikres en regelmæssig og fuld inddragelse af Rådet på passende tidspunkter gennem omfattende koordinering og samarbejde mellem Rådet og Kommissionen i denne fase. Kommissionen vil søge godkendelse af Unionens holdning i samarbejde med Rådet på det relevante niveau, herunder retningslinjer, inden konsultationerne med Det Forenede Kongerige afsluttes. Kommissionens tjenestegrene vil i god tid inden hver konsultationsrunde have drøftelser med fiskerigruppen, herunder ved at fremlægge det videre forløb forud for næste runde, og aflægge rapport til den efter hver konsultationsrunde. Medlemsstaternes delegerede vil blive indbudt til at deltage som medlemmer af EU-delegationen. Der vil blive sørget for koordinering på stedet.
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne på møderne forud for konsultationer med Det Forenede Kongerige med henblik på fastsættelse af TAC'er for fælles bestande for 2021 og visse dybhavsbestande for 2021 og 2022. 
            
            
               4.Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
         
         
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Den holdning, der skal indtages på Unionens vegne til de ordninger, parterne aftaler om gennemførelse af TAC'en om fiskerimulighederne inden for rammerne af gældende EU-lovgivning, bør fastlægges.
            
            
               4.1.2.Princippernes anvendelse på det foreliggende tilfælde
            
            
               I afventning af ratificeringen og ikrafttrædelsen af handels- og samarbejdsaftalen mellem EU og Det Forenede Kongerige ("handels- og samarbejdsaftalen") finder handels- og samarbejdsaftalen midlertidig anvendelse fra den 1. januar 2021. I overensstemmelse med handels- og samarbejdsaftalen skal Unionen konsultere Det Forenede Kongerige om den fælles forvaltning af havets fælles biologiske ressourcer for 2021, navnlig fælles fiskebestande. En sådan forpligtelse er i overensstemmelse med artikel 63 i FN's havretskonvention (UNCLOS). 
            
            
               Der skal afholdes konsultationer mellem Unionen og Det Forenede Kongerige, da parterne skal søge en ordning i henhold til handels- og samarbejdsaftalens artikel FISH.6, stk. 2, artikel FISH.6, stk. 4, litra a)-d), og artikel FISH.6, stk. 6, om fiskerimuligheder og uløseligt forbundne betingelser for kalenderåret 2021 og for visse dybhavsbestande for 2021-2022 fra den 1. januar 2021. 
            
            
               Unionen har fastsat fiskerimuligheder fra den 1. januar 2021 som fastlagt af Rådet
                  4
               , men disse bør aftales med Det Forenede Kongerige i henhold til handels- og samarbejdsaftalens artikel FISH.6. 
            
            
               De påtænkte retsakter supplerer eller ændrer ikke den institutionelle ramme for handels- og samarbejdsaftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis nævnte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Hovedformålet med og indholdet af den påtænkte retsakt vedrører fastlæggelse af fiskerimuligheder. 
            
            
               Det materielle retsgrundlag for den foreslåede afgørelse er derfor artikel 43, stk. 3, i TEUF. Forordning (EU) nr. 1380/2013 udgør retsgrundlaget for udarbejdelsen af de principper, der skal afspejles i denne holdning.
            
            
               4.3.Konklusion
            
            
               Retsgrundlaget for forslaget til afgørelse bør være artikel 43, stk. 3, i TEUF sammenholdt med artikel 218, stk. 9, i TEUF.
            
            
               2021/0036 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne under konsultationerne med Det Forenede Kongerige med henblik på at nå til enighed om de samlede tilladte fangstmængder for 2021 og for visse dybhavsbestande for 2021 og 2022
            
            
               RÅDET FOR DEN EUROPÆISKE UNION HAR —
            
         
         
            
               under henvisning til traktaten om Den Europæiske Unions funktionsmåde, særlig artikel 43, stk. 3, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("handels- og samarbejdsaftalen")
                  5
                blev undertegnet den 30. december 2020 af Unionen efter bemyndigelse i Rådets afgørelse (EU) 2020/2252
                  6
                og anvendes midlertidigt fra den 1. januar 2021.   
            
            
               (2)I henhold til handels- og samarbejdsaftalens artikel FISH.2 blev Unionen og Det Forenede Kongerige enige om at samarbejde med henblik på at sikre, at fiskeriet efter fælles bestande i deres farvande er miljømæssigt bæredygtigt på langt sigt og bidrager til at opnå økonomiske og sociale fordele, samtidig med at uafhængige kyststaters rettigheder og forpligtelser, som de udøves af parterne, respekteres fuldt ud. Begge parter har som mål at udnytte fælles bestande i et omfang, der har til formål at opretholde og gradvis genoprette populationer af befiskede arter over de biomasseniveauer, der kan give maksimalt bæredygtigt udbytte.
            
            
               (3)I overensstemmelse med handels- og samarbejdsaftalen skal Unionen konsultere Det Forenede Kongerige om den fælles forvaltning af havets fælles biologiske ressourcer, navnlig fælles fiskebestande. 
            
            
               (4)I henhold til handels- og samarbejdsaftalens artikel FISH.6 skal Unionen og Det Forenede Kongerige afholde konsultationer for at nå til enighed om samlede tilladte fangstmængder ("TAC'er") for fælles fiskebestande for 2021 og for visse dybhavsbestande for 2021 og 2022.  
            
            
               (5)De årlige konsultationer om fiskeriet bør gennemføres af Kommissionen på grundlag af Unionens holdninger, som fastlægges af Rådet i overensstemmelse med de relevante traktatbestemmelser.
            
            
               (6)Kommissionen bør derfor indlede konsultationer med Det Forenede Kongerige om fastsættelsen af sådanne fiskerimuligheder. Rådets regelmæssige og fulde inddragelse i denne proces skal sikres gennem omfattende koordinering og samarbejde mellem Rådet og Kommissionen. 
            
            
               (7)Europa-Parlamentet bør straks underrettes fuldt ud om alle faser af proceduren, jf. artikel 218, stk. 10, i TEUF, således at det fuldt ud kan udøve sine beføjelser i overensstemmelse med traktaterne.
            
            
               (8)Kravene om konsultationer og rapportering bør være forenelige med Kommissionens eksterne repræsentationsbeføjelser og sikre hurtige og rettidige resultater af konsultationerne. Den fastlagte arbejdsmetode bør også være i overensstemmelse med Kommissionens initiativret.
            
            
               (9)Rådet skal fastlægge den holdning, der skal indtages på Unionens vegne under konsultationerne med Det Forenede Kongerige om fastsættelse af TAC'er for fælles fiskebestande for 2021 og for visse dybhavsbestande for 2021-2022. 
            
            
               (10)I henhold til artikel 2, stk. 1, i Europa-Parlamentets og Rådets forordning (EU) nr. 1380/2013
                  7
                skal Unionen sikre, at fiskeri- og akvakulturaktiviteterne er miljømæssigt bæredygtige på langt sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til at sikre fødevareforsyningssikkerheden. 
            
            
               (11)I henhold til artikel 2, stk. 2, i forordning (EU) nr. 1380/2013 er det ligeledes fastsat, at Unionen skal forvalte fiskeriet efter en forsigtighedstilgang, og målet er at sikre, at udnyttelsen af havets levende biologiske ressourcer genopretter og opretholder populationer af de befiskede arter på niveauer, der kan give maksimalt bæredygtigt udbytte. Desuden bør fiskeriforvaltningen være i samklang med målet om at opnå en god miljøtilstand som omhandlet i havstrategi-rammedirektivet (artikel 2, stk. 5, litra j)). I henhold til artikel 2, stk. 5, er det endvidere fastsat, at Unionen skal støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse eller i videst muligt omfang reduktion af uønskede fangster, og til fiskeri med begrænset indvirkning på det marine økosystem og fiskeressourcerne. I henhold til artikel 3, litra c), i forordning (EU) nr. 1380/2013 skal Unionen træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning. Derudover er det i artikel 28 i forordning (EU) nr. 1380/2013 udtrykkeligt fastsat, at Unionen skal anvende disse målsætninger og principper i forbindelse med varetagelsen af sine eksterne fiskeriforbindelser, og i artikel 33 i nævnte forordning (EU) nr. 1380/2013 er principperne og målsætningerne for forvaltning af bestande af fælles interesse for Unionen og tredjelande og aftaler om udveksling og fælles forvaltning fastsat. 
            
            
               (12)Unionen har fastsat fiskerimuligheder fra den 1. januar 2021 i overensstemmelse med handels- og samarbejdsaftalens artikel FISH.7
                  8
               , men disse bør aftales med Det Forenede Kongerige. 
            
            
               (13)Den holdning, der skal indtages på Unionens vegne under konsultationerne, bør fastlægges, da resultatet af konsultationerne skal gennemføres i EU-retten — 
            
            
                 VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne under konsultationerne med Det Forenede Kongerige om fastsættelse af fiskerimuligheder for fælles bestande for 2021 og for visse dybhavsbestande for 2021-2022, er anført i bilag I og II.
            
            
               Artikel 2
            
         
         
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 444 af 31.12.2020, s. 14.
               
               
                  
                     (2)
                  
                        Rådets afgørelse (EU) 2020/2252 af 29. december 2020 om undertegnelse på Unionens vegne og om midlertidig anvendelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 444 af 31.12.2020, s. 2).
               
               
                  
                     (3)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (4)
                  
                        Rådets forordning (EU) 2021/92 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 31 af 29.1.2021, s. 31).
               
               
                  
                     (5)
                  
                        EUT L 444 af 31.12.2020, s. 14.
               
               
                  
                     (6)
                  
                        Rådets afgørelse (EU) 2020/2252 af 29. december 2020 om undertegnelse på Unionens vegne og om midlertidig anvendelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 444 af 31.12.2020, s. 2).
               
               
                  
                     (7)
                  
                        Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
               
               
                  
                     (8)
                  
                        Rådets forordning (EU) 2021/92 af 28. januar 2021 om fastsættelse for 2021 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande (EUT L 31 af 29.1.2021, s. 31).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 11.2.2021
            COM(2021) 68 final
            BILAG 
            til
            RÅDETS AFGØRELSE
            om den holdning, der skal indtages på Den Europæiske Unions vegne under konsultationerne med Det Forenede Kongerige med henblik på at nå til enighed om de samlede tilladte fangstmængder for 2021 og for visse dybhavsbestande for 2021 og 2022
            
               
         
         
            
               BILAG 1
            
            
               Den holdning, der skal indtages på Unionens vegne under konsultationerne med Det Forenede Kongerige om fastsættelse af samlede tilladte fangstmængder (TAC'er) for fælles fiskebestande for 2021 og for visse dybhavsbestande for 2021-2022
            
            
               1.Principper
            
            
               Som led i konsultationerne med Det Forenede Kongerige skal Unionen:
            
            
               (a)søge at sikre, at de aftalte TAC'er er i overensstemmelse med folkeretten, navnlig bestemmelserne i De Forenede Nationers (FN's) havretskonvention af 1982 og FN-aftalen af 1995 om bevarelse og forvaltning af fælles fiskebestande og stærkt vandrende fiskebestande
            
            
               (b)søge at sikre, at Unionens internationale forpligtelser opfyldes
            
            
               (c)søge sammenhæng og synergi med den politik, som Unionen følger som led i sine bilaterale fiskeriforbindelser med tredjelande, og sikre sammenhæng med sine øvrige politikker, navnlig på områderne eksterne forbindelser, beskæftigelse, miljø, handel, udvikling, forskning og innovation
            
            
               (d)søge, at de samlede tilladte fangstmængder fastsættes i fællesskab i overensstemmelse med den fælles fiskeripolitiks centrale bevarelsesmål, det maksimale bæredygtige udbytte (MSY) og de gældende flerårige planer
            
            
               (e)søge at følge Rådets konklusioner af 19. marts 2012 om Kommissionens meddelelse om den fælles fiskeripolitiks eksterne dimension
                  1
               
            
            
               (f)søge overensstemmelse med Kommissionens meddelelse: "Mod et mere bæredygtigt fiskeri i EU: status og retningslinjer for 2021" (COM/2020/248 final)
                  2
               
            
            
               (g)sigte mod at sikre lige vilkår for EU-fiskerflåden på grundlag af de samme principper og standarder som dem, der gælder i henhold til EU-lovgivningen, og mod at fremme en ensartet gennemførelse af disse principper og standarder, og
            
            
               (h)søge at fastsætte tidsfrister for de årlige konsultationer for fiskerimuligheder i 2021.
            
            
               2.Retningslinjer
            
            
               Unionen bestræber sig på, hvor det er relevant, at nå til enighed med Det Forenede Kongerige om fiskerimulighederne (TAC'er og de foranstaltninger, der er knyttet til dem) for 2021 og for visse dybhavsbestande for 2021 og 2022 på grundlag af følgende tilgang. 
            
            
               Unionen overvejer om nødvendigt, hvordan der i individuelle tilfælde eller spørgsmål kan være behov for at udvikle en specifik tilgang, samtidig med at der opnås resultater, der bidrager til det overordnede mål om bæredygtig forvaltning af fiskeriet og havets biologiske ressourcer i overensstemmelse med den fælles fiskeripolitiks målsætninger. Kommissionen vil i den forbindelse arbejde tæt sammen med Rådet under konsultationerne om den videre udvikling af tilgangen med henblik på at bidrage til den fælles fiskeripolitiks målsætninger og opnå et bæredygtigt fiskeri inden for de tre dimensioner (miljømæssig, økonomisk og social) ved at:
            
            
               (a)søge at fastsætte TAC'er på grundlag af den bedste foreliggende videnskabelige rådgivning, som vil medføre eller opretholde en udnyttelsesgrad, som giver det maksimale bæredygtige udbytte, og, hvis en sådan rådgivning ikke foreligger, på grundlag af forsigtighedsprincippet i forbindelse med fiskeriet
            
            
               ·For TAC'er for sild i den vestlige del af Den Engelske Kanel, rødspætte og tunge vest for Skotland og sej i de vestlige farvande er der ikke modtaget videnskabelig rådgivning fra Det Internationale Havundersøgelsesråd (ICES). Unionen bør derfor søge en videreførelse af TAC'erne for 2020, da der ikke er fundet nogen risiko for overudnyttelse
            
            
               ·For TAC'en for rødtunge og skærising, pighvar og slethvar, tobis og jomfruhummer er der et misforhold mellem ICES' rådgivningsområde og forvaltningsområdet. Nogle TAC'er består af mere end én art, mens anden rådgivning vurderer forskellige bestande af de samme arter, der er omfattet af én TAC. For disse TAC'er bør Unionen søge en kombination af forskellige former for bedst tilgængelig rådgivning, herunder hvis rådgivningen kombinerer rådgivning om MSY og forsigtighedsprincippet, svarende til tidligere år
            
            
               (b)søge TAC-niveauer i overensstemmelse med den fælles fiskeripolitiks MSY-mål og de gældende flerårige planer for 27 TAC'er med MSY-vurdering og FMSY-rådgivning 
            
         
         
            
               ·Hvis de flerårige planer giver mulighed for at anvende FMSY-intervallerne fra ICES, bør Unionen søge at gøre brug af disse, hvis betingelserne i de flerårige planer er opfyldt, og søge at opnå det optimale niveau i lyset af de kvantitative og kvalitative elementer i rådgivningen
            
            
               ·Unionen bør søge at tage hensyn til vanskelighederne ved at fiske alle bestande i et blandet fiskeri på MSY-niveau på samme tid, og navnlig når det er meget vanskeligt at undgå fænomenet choke species. Dette er tilfældet for følgende TAC'er: 
            
            
               ·Torsk i Det Keltiske Hav (TAC-rådgivning på 0). Denne bestand vurderes at ligge under grænseværdien for reproduktion, og hverken fiskeri på FMSY-niveau eller på 0 fangster i 2021 vil i tilstrækkelig grad bidrage til, at bestanden igen kommer over grænseværdien i 2022. Unionen bør tilstræbe, at der indføres en TAC for bifangster på niveauer, der forhindrer en choke-situation af fiskeriet efter andre arter, samtidig med at behovet for yderligere beskyttelse af denne sårbare bestand respekteres. Hvilling i Det Keltiske Hav ligger også under grænseværdien, men fiskeri i den nedre del af FMSY-intervallet vil bringe bestanden tilbage til niveauer over minimumsniveauet. I betragtning af behovet for at begrænse fiskeritrykket på disse to bestande bør der aftales en TAC for kuller, som ligger i de nedre dele af fiskeridødeligheden i forbindelse med MSY, eventuelt gennem en videreførelse af TAC'en for 2020 
            
            
               ·Unionen vil søge at ledsage TAC-niveauet med afhjælpende foranstaltninger, som udviklet under regionaliseringsplanen og forelagt af medlemsstaterne som fælles henstillinger til gennemførelse i 2021
            
            
               ·Begge områder for sild med TAC-rådgivning på 0 (7ghk — MSY-rådgivning og 5b6b6aN — forsigtighedsbaseret rådgivning) har tidligere været holdt på et lavt niveau, idet fiskeriet er begrænset til niveauer, der understøtter den yderligere videnskabelige vurdering.  Unionen bør tilstræbe at fortsætte denne tilgang med TAC'er, der er baseret på videnskab og monitering, på niveauer, der svarer til tidligere år 
            
            
               (c)søge at nå til enighed på grundlag af forsigtighedsprincippet svarende til den overordnede rådgivning i ICES' rådgivningsskema for 43 TAC'er med forsigtighedsbaseret rådgivning 
            
            
               ·Forsigtighedsbaseret rådgivning gives hovedsagelig for bifangstarter (i henhold til flerårige planer). For nogle målbestandes vedkommende (i henhold til de flerårige planer) har ICES ikke været i stand til at foretage MSY-vurderinger. Disse TAC'er bør også aftales på grundlag af forsigtighedsbaseret rådgivning
            
            
               ·Et begrænset antal TAC'er modtager flerårig forsigtighedsbaseret rådgivning (f.eks. havgalt, lange i Nordsøen og lange i de vestlige farvande).  For disse TAC'er bør Unionen tilstræbe stabilitet i TAC'erne for de tilsvarende år. I betragtning af den meget lave udnyttelse i det tilsvarende fiskeri kunne Unionen tilslutte sig en lav TAC (under ICES-rådgivningen) for tre TAC'er for brosme (Nordsøen, område 5/6/7 og område 1/2/14) 
            
            
               ·Torsk vest for Skotland (TAC-rådgivning på 0). Denne bestand er i en tilstand, som svarer til tilstanden for bestanden i Det Keltiske Hav. En TAC for bifangster er berettiget her for at undgå en choke-situation, hovedsagelig for kuller. For at begrænse fiskeritrykket i fiskeriet bør TAC'en for kuller vest for Skotland (MSY-rådgivning) aftales efter samme tilgang som til kuller i Det Keltiske Hav, dvs. i den nedre del af FMSY-intervallet for fiskeridødelighed, eventuelt gennem en forlængelse
            
            
               (d)søge sammenhæng med Unionens specifikke tilgang, navnlig med hensyn til almindelig pighaj, guldlaks og den europæiske ålebestand 
            
            
               (e)søge bekræftelse og forlængelse af listen over forbudte arter, således som den er udarbejdet over tid og baseret på videnskabelig rådgivning, navnlig det generelle forbud mod fiskeri efter dybhavshajer 
            
            
               (f)søge at nå til enighed med Det Forenede Kongerige om metoden for og anvendelsen af justeringerne af de aftalte TAC'er efter anvendelsen af undtagelser (de minimis-undtagelser og undtagelser begrundet i høje overlevelsesrater fra forpligtelsen til at lande alle fangster). Der bør tilstræbes den størst mulige grad af konvergens mellem sådanne undtagelser 
            
            
               (g)søge at nå til enighed om at fortsætte den tilgang, der er udviklet til bevarelse af den nordlige havbars, navnlig gennemførelsen af foranstaltninger som omhandlet i forordningen om fiskerimuligheder for 2021, hvorved det sikres, at det samlede fiskeritryk fortsat bygger på den videnskabelige rådgivning fra ICES
            
            
               (h)søge at nå til enighed om andre foranstaltninger, der funktionelt er knyttet til TAC'erne i overensstemmelse med og i det omfang, de er fastsat i forordningen om fiskerimuligheder, navnlig opretholdelse af særlige betingelser som fastsat i fodnoterne til TAC-tabeller og fleksibilitet mellem områder som bestemt i fiskerimulighederne for 2020 og 2021
            
            
               (i)søge at nå til enighed om årsbaseret fleksibilitet i overensstemmelse med forordningen om den fælles fiskeripolitik, særlig artikel 15, stk. 9
            
            
               (j)indlede drøftelser på et sonderende grundlag for at fremme tilstrækkelig adgang til bæredygtigt fiskeri for arter, som ikke er omfattet af kvoter, uden at det foregriber den EU-holdning, der skal træffes i Specialudvalget om Fiskeri, der er kompetent i medfør af handels- og samarbejdsaftalen, til at vedtage sådanne foranstaltninger
            
            
               (k)indlede drøftelser på et sonderende grundlag om kvoteoverførsler svarende til kvoteoverførslerne mellem EU og Norge og om mulighederne for kvoteudveksling i løbet af året
            
            
               (l)støtte foranstaltninger til udvikling og fremme af værktøjer (teknologier, informationsudvekslingssystemer, registre osv.), som støtter og letter gennemførelsen af handels- og samarbejdsaftalen, og sikre, at de er kompatible med dem, der er udviklet i Unionen til tilsvarende formål
            
            
               (m)støtte foranstaltninger, der tager sigte på at styrke gennemsigtigheden, dialogen og samarbejdet med relevante interessenter om spørgsmål vedrørende handels- og samarbejdsaftalens gennemførelse.
            
            
               
         
         
            
               BILAG 2
            
            
               Præcisering af den holdning, som Unionen skal indtage på parternes møder under de årlige TAC-konsultationer 
            
            
                
            
            
               Unionen skal, navnlig under hensyntagen til tilgangen til individuelle bestande, foranstaltninger, der er funktionelt knyttet til fiskerimuligheder eller forvaltningsforanstaltninger, der kræver en særlig tilgang, levere resultater, der bidrager til det overordnede mål om bæredygtig forvaltning af fiskeriet og havets biologiske ressourcer i overensstemmelse med den fælles fiskeripolitiks målsætninger, og opnå et bæredygtigt fiskeri i de tre dimensioner (miljømæssig, økonomisk og social). Kommissionen vil i den forbindelse arbejde tæt sammen med Rådet under konsultationerne og holde Europa-Parlamentet underrettet i overensstemmelse med artikel 218, stk. 9 og 10, i TEUF. 
            
            
               Der skal sikres en regelmæssig og fuld inddragelse af Rådet under hele forhandlingsprocessen gennem omfattende koordinering og samarbejde mellem Rådet og Kommissionen i denne fase. Dette omfatter koordineringsmøder på stedet, præsentationer, debriefinger og drøftelser, fuld inddragelse af de nationale delegationer under konsultationerne, herunder som en del af EU-delegationen, samt tekniske møder om nødvendigt. Under forhandlingerne tager Kommissionen hensyn til den holdning, som de nationale delegationer har givet udtryk for som led i denne koordineringsproces. 
            
            
               Kravet om konsultation og rapportering må ikke proceduremæssigt hindre Kommissionens eksterne repræsentationsbeføjelser eller risikere at påvirke resultatet af konsultationerne negativt. Ovennævnte samarbejdskrav skal være i overensstemmelse med Kommissionens initiativret.
            
            
               Den holdning, der skal udtrykkes under konsultationerne på Unionens vegne tager hensyn til de seneste videnskabelige og andre relevante oplysninger, i overensstemmelse med de principper og retningslinjer, der er fastsat i bilag 1. Dette bør på passende vis afspejles i en skriftlig protokol, der dokumenterer de aftaler, der er indgået mellem parterne som følge af konsultationer i henhold til handels- og samarbejdsaftalens artikel 6.FISH.
            
            
               Med henblik herpå og på grundlag af disse oplysninger forelægger Kommissionen i tilstrækkelig god tid inden undertegnelsen af den skriftlige protokol Rådet enkelthederne i den foreslåede præcisering af Unionens holdning med henblik på godkendelse af de detaljerede resultater af konsultationerne. 
            
            
               Hvis det på møder mellem parterne i handels- og samarbejdsaftalen er umuligt at nå til enighed om en præcisering af holdningen til de endelige TAC'er eller andre foranstaltninger, der er funktionelt knyttet til fiskerimulighederne, herunder på stedet, for at Unionens holdning, jf. bilag 1, kan tage hensyn til nye elementer, henvises sagen til Rådet eller dets forberedende organer. 
            
            
                
            
         
         
            
                  
                     (1)
                  
                        7087/12 REV 1 ADD 1 COR 1.
               
               
                  
                     (2)
                  
                        Meddelelse fra Kommissionen til Europa-Parlamentet og Rådet, Mod et mere bæredygtigt fiskeri i EU: status og retningslinjer for 2021, (COM(2020) 248 final), 16.6.2020.